OzLabs/hebrew-wiki-articles huggingface dataset:
הר פרדוהל

הר פרדוהל (באנגלית: Mount Predoehl) הוא הר ברכס המלכה אליזבת, חלק מרכס המלכה אלכסנדרה שבההרים הטראנס-אנטארקטיים, הממוקם באזור חוף שקלטון, של שטח חסות רוס, שבאנטארקטיקה.

ההר מכוסה בחלקו בשלג.

גובהו של ההר 1,710 מטרים מעל פני הים; הר פרדוהל הוא ההר ה-1,491 בגובהו באנטארקטיקה.

ההר ממוקם בסמוך מצפון לחלקו התחתון של קרחון פאבלאק.

== היסטוריה ==
=== גילוי ומיפוי ההר ===

ההר מופה לראשונה על ידי הסקר הגאולוגי של ארצות הברית, בהתבסס על סקרי טלורומטר, ועל תצלומי אוויר שצולמו על ידי צי ארצות הברית בין השנים 1960 – 1962.

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של מרטין סי. פרדוהל (Martin C. Predoehl), מהתוכנית האנטארקטית של ארצות הברית, שהיה מטאורולוג בתחנת מקמורדו בעונות המחקר (הקיץ האנטארקטי) 1961 – 1962 ו -1962 – 1963.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:12041 הר פרדוהל] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/19917 הר פרודהל] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=129924 הר פרודהל] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=11566&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר פרדוהל] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-predoehl-antarctica/ הר פרדוהל] באתר peakery (מרחקים לאתרים סמוכים)

== הערות שוליים ==

פרדוהל
פרדוהל
פרודהל
לעיסה

מקוק קצר זנב לועס צמח יבש
לעיסה היא התהליך שבאמצעותו מועכים וטוחנים מזון על ידי השיניים. זהו השלב הראשון של העיכול והוא מגדיל את שטח הפנים של המזונות כדי לאפשר פירוק יעיל יותר על ידי אנזימים.<ref> </ref> במהלך תהליך הלעיסה, המזון ממוקם על ידי הלחי והלשון בין השיניים. שרירי הלעיסה מניעים את הלסתות ומביאים את השיניים למגע לסירוגין. ככל שהלעיסה נמשכת, האוכל נעשה רך וחם יותר, והאנזימים ברוק מתחילים לפרק פחמימות במזון.

לאחר הלעיסה, האוכל (הנקרא עתה בולוס ) נבלע. הוא נכנס לוושט ובאמצעות הפריסטלטיקה ממשיך אל הקיבה, שם מתרחש השלב הבא של העיכול.

חיות מתת הסדרה מעלי גירה לועסות מזון יותר מפעם אחת כדי להפיק יותר חומרים מזינים.

== תזונה ובריאות ==
לעיסה מעוררת את ייצור הרוק ושולטת בבליעת המזון.<ref></ref>

== אצל בעלי חיים ==
לעיסה נפוצה בעיקר אצל יונקים אוכלי-צמחים שנוהגים לטחון את המזון הצמחי היטב לפני שהוא עובר לכיבה.<ref></ref>. טחינת המזון מאפשרת פירוק מהיר וקל יותר של המזון הצמחי בכיבה מאשר בליעתו בשלמותו או בנתחים כפי שנוהגים בעלי חיים מסדרות אחרות או יונקים טורפים הניזונים מבשר. בניגוד לשיניי טרף חדות המסייעות לחתוך את הטרף, שיניים טוחנים שטוחות ומאפשרות לטחון את המזון בין השן העליונה והתחתונה. לא ניתן לטחון את המזון עם שן אחת עליונה או תחתונה ולכן שיני יונקים רבים אינן מתחדשות ומתחלפות פעם אחת בחיים כדי לשמור על איזון בין מספר השיניים העליונות לתחתונות. אצל רוב בעלי החיים מסדרות אחרות השיניים מתחלפות באופן תדיר וכל שן שנפגעת מוחלפת בשן אחרת תוך זמן קצר.

דינוזאורים מאינפרת הסדרה אורניתופודה פיתחו שיניים מקבילות לשיניים חותכות ולשיניים טוחנות שיש ליונקים. שיניים אלו אפשרו להם להשיג יותר מזון מהצמחים והם שגשגו עד שנכחדו בהכחדת קרטיקון-פלאוגן.

==קישורים חיצוניים==

* 

== הערות שוליים ==

קטגוריה:מערכת העיכול
קטגוריה:שיניים
קטגוריה:מזון
יחסי מצרים–קרואטיה

יחסי מצרים–קרואטיה הם היחסים הדיפלומטיים בין קרואטיה למצרים.

== סקירה כללית ==
מצרים הכירה בעצמאותה של קרואטיה ב-16 באפריל 1992, ושתי המדינות החלו לקיים יחסים דיפלומטיים ב-1 באוקטובר 1992.<ref name="eg.mvp.hr-relations"></ref> השגרירות הקרואטית בקהיר מייצגת את קרואטיה גם בבחריין, אתיופיה, תימן, ירדן, קטר, כווית, לבנון, עומאן, סעודיה, סוריה, סודאן ואיחוד האמירויות הערביות, ובמידה חלקית גם את ג'יבוטי, אריתריאה ועיראק.<ref name="eg.mvp.hr-embassy"></ref> שתי המדינות חברות באיחוד מדינות הים התיכון.

== היסטוריה ==
בעבר כ-2,700 עובדים מקרואטיה עבדו על בניית תעלת סואץ.<ref>Brunnbauer, U. (2016). Globalizing Southeastern Europe. Lexington Books. (p 1).</ref> הרפובליקה הפדרלית הסוציאליסטית של יוגוסלביה שמרה על יחסים טובים עם מצרים, במיוחד באמצעות המדינות הבלתי-מזדהות. בשנות ה-70 וה-80 חברות קרואטיות רבות ייצאו הון רב למצרים ומדינות ערב נוספות.<ref name="mfaei-egypt"></ref><ref></ref>

לאורך השנים גורמים בכירים משתי המדינות ערכו ביקורים הדדיים. נשיא מצרים חוסני מובארכ ביקר בזאגרב באוקטובר 2009.<ref></ref> מקבילתו הקרואטית ידרנקה קוסור ביקרה במצרים בדצמבר 2010.<ref></ref> במקביל חברות קרואטיות החלו לפעול בתחום האנרגיה במצרים.<ref></ref> בתחילת 2011 פונו פועלים קרואטיים רבים ממצרים, עם תחילת המהפכה המצרית.<ref></ref> ביולי 2011 נענתה ממשלת קרואטיה להחלטת מועצת האיחוד האירופי להקפיא נכסים מצריים הקשורים למובארק ו-18 מאנשיו.<ref></ref>

בשנת 2015 אזרח קרואטי בשם טומיסלב סלופק נחטף במצרים על ידי חמושים אסלאמיסטים.

== נציגויות דיפלומטיות ==
* קרואטיה מחזיקה במצרים שגרירות בקהיר וקונסוליה באלכסנדריה.<ref name="eg.mvp.hr-relations" />
* מצרים מחזיקה בקרואטיה שגרירות בזאגרב.<ref></ref>

== ראו גם ==
* יחסי החוץ של מצרים
* אל שאט

== הערות שוליים ==
הילה כץ

מוחמד נעאמנה והילה כץ בכנס חיפה למשפט 2021
הילה כץ היא עורכת דין ישראלית. החל מאוגוסט 2021 משמשת פרקליטת מחוז חיפה (פלילי) בפרקליטות המדינה.

== ביוגרפיה ==
הילה כץ היא בעלת תואר ראשון (בהצטיינות) ושני במשפטים מאוניברסיטת חיפה.

=== פרקליטות המדינה ===
בשנת 1998 התמחתה בפרקליטות מחוז חיפה (פלילי) בפרקליטות המדינה. לאחר כשנה הוסמכה כעורכת דין, הצטרפה כפרקליטה למחוז ומאז נותרה בו, בתחום הפלילי. בשנת 2012 מונתה לממונה וראש צוות פלילי במחוז. כעבור כשנתיים נבחרה למנהלת מחלקה במחוז. ביוני 2018 החלה לשמש כמשנה לפרקליט המחוז.

במסגרת תפקידה ניהלה כץ תיקי פשיעה חמורה רבים לאורך שנים, בהם רצח, אלימות, עבירות מין, שחיתות שלטונית, מרמה ועוד, וכן הופיעה בערעורים בבית המשפט המחוזי בחיפה. בין התיקים בהם טיפלה נמנים הטיפול בסייעני הפיגוע בקו 361 בצומת מירון,<ref></ref> תיק המשפט החוזר של רצח דני כץ, רצח ענבל חן,<ref></ref> תיקי משה איבגי,<ref></ref> הריגת מתן אדלשטיין,<ref></ref> ליווי החקירה והטיפול בתיק הרב שלמה שלוש, רצח הנער עאדל חטיב, רצח הנער אבי ציצואשוילי,<ref></ref> ועוד.<ref></ref><ref></ref><ref></ref><ref></ref><ref></ref><ref></ref><ref></ref>

=== פרקליטת מחוז חיפה (פלילי) ===
באוגוסט 2021 נבחרה כץ לשמש פרקליטת מחוז חיפה (פלילי), במקומו של עמית איסמן שמונה לפרקליט המדינה.<ref></ref>

== חיים אישיים ==
מתגוררת בחיפה, נשואה לעמית, יועץ השקעות בבנק לאומי, ואם לשתי בנות.<ref>עו"ד ארנית זוננברג, הפרקליטים, בדלתיים פתוחות, [https://din-online.info/pdf/bd43.pdf גיליון 43], מרץ-אפריל 2012, עמ' 6</ref>

== הערות שוליים ==

קטגוריה:פרקליטות מחוזיות
קטגוריה:פרקליטי מחוז חיפה
קטגוריה:חיפה: אישים
קטגוריה:בוגרי אוניברסיטת חיפה: משפטים
קטגוריה:בוגרות אוניברסיטת חיפה: משפטים
קטגוריה:עורכות דין ישראליות
קטגוריה:עורכי דין ישראלים במאה ה-20
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
כביש 712

כביש 712 הוא כביש עתידי אזורי שצפוי להחליף את כביש 60 במקטע בין מחסום מוקיבלה לעפולה לאחר מספור הכביש מחדש. הכביש יוצא מהמחסום, עובר בישובי הגלבוע, וצפוי להסתיים בצומת עוקף עפולה.

== היסטוריה ==
=== פיצול כביש 60 ===
ב-2018 פורסם התוכנית של משרד התחבורה שבה חלקים מסוימים של כבישים ימוספרו מחדש. כביש 60 הוא אחד מהם, והקטע שבין מוקיבלה לעפולה צפוי למוספר לכביש החדש. הכביש יתן גישה לישובי הגלבוע דרך כביש 675 ועפולה.

== מסלול הכביש מדרום לצפון ==
{| class="wikitable" style="text-align: center"
|ק"מ
|שם
|סוג מפגש
|מיקום
|דרכים מצטלבות
|-
| bgcolor="#9A CD 32" |0
| colspan="1" bgcolor="#9A CD 32" |מחסום ג'למה הקו הירוק
| colspan="1" bgcolor="#9A CD 32" |מחסום צה"ל
| colspan="1" bgcolor="#9A CD 32" |מוקיבלה
| bgcolor="#ABCDEF" |25x25 פיקסלים אין מעבר לישראלים לג'נין ולשטחי הרשות הפלסטינית
|-
|0.5
|צומת ללא שם
|25x25 פיקסלים
|מוקיבלה
|כניסה למוקיבלה
|-
|1.5
|צומת ללא שם
|25x25 פיקסלים
|מגן שאול
|כניסה למגן שאול
|-
|1.7
|צומת ללא שם
|25x25 פיקסלים
|סנדלה
|כניסה לסנדלה
|-
|2
|צומת ללא שם
|25x25 פיקסלים
|סנדלה
|כניסה לסנדלה
|-
|3
|צומת ללא שם
|25x25 פיקסלים
|גן נר
|כניסה לגן נר
|-
|4.5
|צומת ללא שם
|25x25 פיקסלים
|פרזון
|כניסה לפרזון
|-
|5.3
|צומת יזרעאל
|25x25 פיקסלים
|יזרעאל
|
|-
|10.9
|צומת ללא שם
|25x25 פיקסלים
|עפולה
| כביש 711
|-
|13.4
|צומת עוקף עפולה
|25x25 פיקסלים
|עפולה
| למזרח
|-
|14.9
|צומת עפולה צפון
|25x25 פיקסלים
|עפולה
| למערב, כביש 68
|}

קטגוריה:ישראל: כבישים עתידיים
קטגוריה:כביש 60
קטגוריה:עפולה: תחבורה
קטגוריה:יזרעאל (קיבוץ)
ממלכת דלמטיה

ממלכת דלמטיה הייתה חלק מממלכת הבסבורג, ולאחר מכן חלק מהאימפריה האוסטרית והאימפריה האוסטרו-הונגרית. לאחר תבוסת האימפריה האוסטרו-הונגרית במלחמת העולם הראשונה בשנת 1918, הצטרפה דלמטיה למדינת הסלובנים, הקרואטים והסרבים, אשר מאוחר יותר התאחדה עם ממלכת סרביה ליצירת ממלכת יוגוסלביה.

==רקע==
ממלכת דלמטיה באימפריה האוסטריה-הונגרית (מס' 5)
לאחר פירוק הרפובליקה של ונציה כתוצאה מכיבוש ונציה על ידי כוחותיו של נפוליאון בונפרטה, סופחו הנחלות הוונציאניות בחוף המזרחי של הים האדריאטי, כמו גם רוב שאר שטחה הוונציאני, לאוסטריה בהסכם קמפו פורמיו בשנת 1797. נחלת הכתר האוסטרית של דלמטיה הוקמה מהשטחים הוונציאנים בדלמטיה ובמפרץ קוטור. עיר המדינה הימית דוברובניק הצליחה לשמור על עצמאותה אז.

לאחר הכיבוש על ידי חייליו של נפוליאון בונפרטה, סופחה המדינה לצרפת בשלום פרסבורג בשנת 1805 והייתה חלק מהמחוזות האיליריים. בשנת 1815, לאחר קונגרס וינה, כל האזור, כולל אזור רפובליקת רגוזה לשעבר, נמסר לידי האימפריה האוסטרית.

=== 1815–1867 ===
מבצר נבנה על חצי האי פרובלאקה כדי לשלוט באופן צבאי בתנועת הספנות למפרץ קוטור. לאחר אירועי מהפכות 1848 באימפריה האוסטרית, דלמטיה הוכפפה זמנית לשליטתו של הבאן יוסיפ ילאצ'יץ' הקרואטי. במהלך המהפכות של 1848 הציעו לאומנים קרואטים בסאבור את איחוד הממלכה המשולשת, שתהיה איחוד תרבותי ופוליטי קרואטי אוטונומי בתוך האימפריה ההבסבורגית. נציגים פוליטיים של קרואטיה הביאו את הרעיון לקיסר, ודרשו את איחוד שלוש הממלכות הקרואטיות. מאידך, האליטה דוברת האיטלקית השולטת בדיאט הדלמטי דחקה באוטונומיה של הממלכה כאדמת כתר אוסטרית – נגד דרישת תנועת התחייה הלאומית הקרואטית לממלכה משולשת.

=== הפשרה האוסטרו-הונגרית ===
לאחר הפשרה האוסטרו-הונגרית של 1867, ממלכת קרואטיה-סלאבוניה נשארה חלק מטרנסלייטניה כמדינה אוטונומית, בעוד שדלמטיה הפכה לחלק מציסלייטניה, וכך נשארה חלק מאוסטריה. בניגוד לרצונו של הרוב הקרואטי, לא התקיים איחוד רשמי עם ממלכת קרואטיה-סלאבוניה. ההפרדה הפוליטית המתמשכת נותרה נקודת עימות פוליטית עד לסופה של האימפריה האוסטרו-הונגרית.

== שפה ==
בדלמטיה האוסטרית, כפי שהיה תחת השלטון הוונציאני, האיטלקית המשיכה לשמש כשפה הרשמית. בין השנים 1870–1880 הפכה השפה הקרואטית או הסרבית לשפת העסקים של הפרלמנט הדלמטי לאחר שמפלגות דרום סלאביות זכו ברוב. במהלך תקופה זו, קרואטית או סרבית הפכה לשפה הרשמית החיצונית של רשויות המדינה במקום איטלקית, אולם השפה הרשמית הפנימית של רשויות המדינה נשארה עד זמן קצר לפני מלחמת העולם הראשונה איטלקית בלבד.

==ראו גם==
* ממלכת קרואטיה (ההבסבורגית)
* ממלכת סלאבוניה
* ממלכת קרואטיה-סלאבוניה
* היסטוריה של קרואטיה

==קישורים חיצוניים==

== הערות שוליים ==

קטגוריה:קרואטיה: היסטוריה
קטגוריה:האימפריה האוסטרו-הונגרית: מדינות
קטגוריה:מדינות וטריטוריות שהתפרקו ב-1918
מיון שפות

בבלשנות ובפילולוגיה, מיון שפות הוא תחום החוקר את הדרך שבה השפות האנושיות מקובצות לקבוצות בעלות המכנה המשותף העיקרי או החשוב ביותר. קיימים שתי שיטות עיקריות למיון שפות: מיון גנאלוגי או גנטי, ומיון טיפולוגי.<ref></ref>

== מיון גנאלוגי (או גנטי) ==

בשיטת מיון זו, מקבצים את השפות לפי קשר דיאכרוני (היסטורי) למשפחות שפות.<ref></ref> השפות מקובצות על פי אופן השתלשלותן והתפתחותן לאורך ההיסטוריה: שפות שנבעו מאב קדמון משותף (פרוטו-שפה) מקובצות לאותה משפחת שפות. זו השיטה המסורתית מראשית ימי הבלשנות המודרנית, כאשר הבריטי ויליאם ג'ונס גילה לראשונה את הקשר בין סנסקריט, יוונית ולטינית, והעלה את רעיון המשפחה ההודו-אירופית.

בשל ההסתמכות של שיטת מיון זו על תיעוד היסטורי בכתב, כלומר על הפילולוגיה והארכאולוגיה, קיימת חפיפה גבוהה בין הקשרים הגנאלוגיים בין שפות לבין התיאור ההיסטורי של העמים הדוברים אותן.

שיטת המיון ה"גנֵאַלוגי" מכונה כך בהשאלה מתחום הגנאלוגיה, כלומר קיבוץ שפות למשפחות באילן יוחסין. שמה השני, מיון "גנטי", מושאל מתחום הגנטיקה בביולוגיה, כלומר איך שפה אחת "מולידה" שפות אחרות. עם זאת, השימוש במטפורות מתחומי האנתרופולוגיה והביולוגיה אינו מוסכם על כלל הבלשנים, משום שאינו מסתכם בניסוח בלבד, אלא עלול ליצור הטיה ולהגביל את החשיבה התאורטית. כך, למשל, שפות רבות שתועדו במאות ה-20 וה-21 אתגרו את המיון הגנאלוגי. כמה שאלות לדוגמה שהועלו:
* לאיזו משפחת-שפות יש למיין שפות היברידיות, כמו להגי פידג'ין ושפות קריאוליות, שבהן לא ברור אילו מהשפות המשפיעות השפיע יותר על הדקדוק ואוצר המילים?
* האם יש לשנות את שיוכה המשפחתי של שפה אשר שמרה על הדקדוק ה"גנטי" שלה אך החליפה את אוצר המילים שלה באמצעות שאילה מאסיבית של מילים משפה שלטת? לדוגמה, מלטית היא שפה שמית שחלק ניכר מאוצר המילים שלה שאול מאיטלקית, ואף מושפעת דקדוקית משפות רומאניות.
* האם שיוכה המשפחתי של שפה עשוי להשתנות, עם הצטברות עצומה של שינויים דקדוקיים ומילוניים, לאחר אירועים דרמטיים באוכלוסייה הדוברת אותה, כמו הגירה מאסיבית לארצות אחרות, או שינוי דרמטי בהרכב הדת או הפוליטיקה?
* מה עושים עם המספר הלא מבוטל של שפות מבודדות אשר לא צלחו המאמצים לשייכן למשפחת-שפות? לדוגמה, השפות הרבות שאין לגביהן ממצאים ארכאולוגיים – לעיתים קרובות משום שרוב השפות הקיימות המודרניות לא נכתבו עד המאה ה-20, וחלקן עדיין לא.

הסוגיות שעלו הביאו לצמיחת שיטת המיון הטיפולוגי כחלופה.

== מיון טיפולוגי ==
 
בשיטת המיון הטיפולוגי, השפות מקובצות לפי המאפיינים המבניים והתפקודיים שלהן. שפות בעלות מאפיינים דקדוקיים דומים עשויות להיכלל באותה קבוצה, גם אם אין ביניהן שום קשר גנאלוגי, תרבותי או גאוגרפי.

== הערות שוליים ==

קטגוריה:בלשנות
קטגוריה:שפה
רויטל שרון

רויטל שרון (נולדה ב-2 בדצמבר 1970) היא מתעמלת עבר ישראלית. אלופת ישראל (1987). ייצגה את ישראל באולימפיאדת סיאול (1988).

==ביוגרפיה==
רויטל שרון (כיום בר שלום) נולדה בחיפה וגדלה בקריית ביאליק. למדה בתיכון אורט ביאליק. בילדותה הייתה חברה במועדון ההתעמלות הפועל קריית ביאליק. מאוחר יותר עברה למועדון ההתעמלות הפועל תל אביב תחת המאמנת זהבה זיסמן.

ייצגה את ישראל באליפויות העולם בשנת 1985 בקנדה ו-1987 בהולנד. שרון ייצגה את ישראל באולימפיאדת סיאול.

כיום עובדת כמורה לחינוך גופני בבית ספר תיכון רוגוזין בקריית אתא. נשואה ואם לשלושה ומתגוררת בקריית מוצקין.

==קישורים חיצוניים==

* 

==הערות שוליים==

קטגוריה:משתתפות ישראליות באולימפיאדת סיאול (1988)
קטגוריה:מורות לחינוך גופני
קטגוריה:מורים לחינוך גופני
קטגוריה:קריית מוצקין: אישים
קטגוריה:קריית ביאליק: אישים
קטגוריה:בוגרות אורט קריית ביאליק
קטגוריה:בוגרי אורט קריית ביאליק
קטגוריה:משתתפים ישראלים באולימפיאדת סיאול (1988)
קטגוריה:ישראליות שנולדו ב-1970
קטגוריה:ישראלים שנולדו ב-1970
רייצ'ל גריידי

רייצ'ל גריידי (באנגלית: Rachel Grady) היא במאית ומפיקת קולנוע אמריקאית ממוצא יהודי.

רייצ'ל גריידי נולדה למשפחה יהודית. אביה הוא ג'יימס גריידי, עיתונאי אמריקאי.

בשנת 1997 היא הכירה את היידי יואינג ובשנת 2001 הן הקימו חברת הפקה Loki Films. החברה מתמחה בסרטי תעודה אך גם בסרטי טלוויזיה ופרסומות.

סרט תעודה The Boys of Baraka על נוער בעייתי של בולטימור זכה בפרס מיוחד ב-South by Southwest והיה מועמד לקבלת פרס אמי.

בשנת 2006 היא הפיקה סרט Jesus Camp על חוויית מחנה קיץ נוצרי לילדים. בעקבות הקרנת הסרט, המחנה בו נערכו צילומים נסגר. הסרט היה מועמד לקבלת פרס אוסקר.

סרט Detropia הופק בשנת 2012 והוקדש למצב הקשה של העיר דטרויט. הסרט היה מועמד לקבלת פרס אוסקר.

בשנת 2017 הופק סרט One of Us על קהילה יהודית-חסידית בברוקלין.

ב-2020 הופק סרט Love Fraud, שכולל 4 פרקים והוקדש לנושא פשעים באינטרנט. באותה שנה היא הייתה שותפה להפקת סרט תיעודי אלוהי התינוקות.

==קישורים חיצוניים==

קטגוריה:במאיות קולנוע יהודיות אמריקאיות
קטגוריה:במאי קולנוע יהודים אמריקאים
קטגוריה:במאי סרטים תיעודיים אמריקאים
קטגוריה:מפיקות קולנוע אמריקאיות
קטגוריה:מפיקי קולנוע יהודים אמריקאים
הר רבוט

מפת רכס המלכה אליזבת. הר רבוט ממוקם במרכז הרביע הרביעי מימין, בשורה העליונה של רביעי המפה
הר רבוט או הר ראבו (באנגלית: Mount Rabot) הוא הר ברכס המלכה אליזבת, חלק מרכס המלכה אלכסנדרה שבההרים הטראנס-אנטארקטיים, הממוקם באזור חוף שקלטון, של שטח חסות רוס, שבאנטארקטיקה.

גובהו של ההר 3,335 מטרים מעל פני הים.

הר רבוט הוא ההר ה-130 בגובהו באנטארקטיקה.

ההר הוא השלישי מבין שלושה הרים הממוקמים 83 קילומטרים ממערב למדף הקרח רוס, 55.5 קילומטרים דרומית - דרום-מזרחית מהר מרקהאם, ו-5 קילומטרים ממערב להר לקוינט.

== היסטוריה ==
=== גילוי ומיפוי ההר ===

ההר התגלה על ידי המשלחת הבריטית לאנטארקטיקה (משלחת נמרוד), אשר חקרה את אנטארקטיקה בין השנים 1907 – 1909.

=== מקור השם ===

שמו של ההר ניתן לו על ידי משלחת נמרוד.

ההר נקרא על שמו של שארל ראבו (Charles Rabot), עורך כתב העת "הגאוגרפיה" (La Geographie), עלון החברה הגאוגרפית, אשר מקום מושבה בפריז בירת צרפת, וחוקר קרחונים ידוע באותה עת, ואחד מהתומכים של משלחת החקר של ז'אן-באטיסט שארקו - המשלחת הצרפתית הרביעית לאנטארקטיקה - שנערכה בעונת המחקר (הקיץ האנטארקטי) 1908–1909.

== לקריאה נוספת ==

<div class="mw-content-ltr">• Peter J. Barrett, [https://core.ac.uk/download/pdf/159607962.pdf STRATIGRAPHY AND PETROLOGY OF THE MAINLY FLUVIATILE PERMIAN AND TRIASSIC BEACON ROCKS, BEARDMORE GLACIER AREA, ANTARCTICA ], Institute of Polar Studies, The Ohio State University, Columbus, Ohio </div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:12285 הר רבוט] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/21452 הר רבוט] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=114189 הר רבוט] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=11808&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר רבוט] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-rabot-antarctica/ הר רבוט] באתר peakery (מרחקים לאתרים סמוכים)

== הערות שוליים ==

רבוט
רבוט
רבוט
יחסי איראן – בוסניה והרצגובינה

יחסי איראן–בוסניה והרצגובינה הם יחסי החוץ בין איראן לבוסניה והרצגובינה. איראן הייתה אחת התומכות העיקריות של הצד הבוסני במהלך מלחמת בוסניה (1992–1995).<ref></ref><ref></ref>

== מלחמת בוסניה ==
שגרירות איראן בסרייבו
איראן, מדינה שיעית בעיקרה, הייתה אחת המדינות המוסלמיות הראשונות שסיפקו תמיכה למוסלמים הבוסנים (בוסניאקים, שהם בעיקר מוסלמים סונים) במלחמה. משמרות המהפכה האסלאמית (IRGC) שלח יותר מחמשת אלפי טונות של נשק למוסלמים הבוסנים. בנוסף, היא גם סיפקה מאמנים ויועצים לשירות הצבא והמודיעין הבוסני. כמה עשרות מומחי מודיעין איראנים הצטרפו לסוכנות הביון המוסלמית הבוסנית. משרד המודיעין האיראני תמך ביחידות מוג'אהדין שהכשירו יחידות נבחרות של צבא בוסניה. חזבאללה (השיעה הלבנונית), הנתמך על ידי איראן, שיגר גם הוא לוחמים למלחמה.<ref name="Fisk"></ref> בשנת 1992, איראן בעזרת טורקיה הבריחה נשק למוסלמים הבוסנים. דיווחים על "מאות טונות של נשק" שנשלחו מאיראן במשך תקופה של חודשים הופיעו בתקשורת בתחילת 1995. נשק איראני נשלח דרך קרואטיה.<ref>, </ref>

רוברט באר, סוכן ה-CIA שהוצב בסרייבו במהלך המלחמה, טען מאוחר יותר כי "בסרייבו הממשל המוסלמי הבוסני הוא לקוח של האיראנים. . . אם זו בחירה בין ה-CIA לאיראנים, הם ייקחו את האיראנים בכל יום”. בסוף המלחמה, סקרי דעת הקהל הראו שכ-86% מהאוכלוסייה המוסלמית הבוסנית הביעו גישה חיובית כלפי איראן.<ref></ref>

== ספורט ==
איראן הפכה למדינה הראשונה ששיחקה משחק כדורגל היסטורי עם בוסניה בשנת 1993, המשחק בו הפסידה נבחרת איראן 1–3 בביתה בטהראן. המשחק קיבל את ברכת הנשיא אכבר האשמי רפסנג'אני, ובכך הפך לזיכרון של בוסניה, כמדינה מוכרת בעולם.<ref></ref>

== ביקורים רשמיים ==
באוקטובר 2016 נשיא בוסניה והרצגובינה בקיר איזטבגוביץ' נסע לטהראן ופגש את נשיא איראן חסן רוחאני.<ref></ref> במהלך ביקור זה חתמו שתי המדינות על מזכר הבנות להגדלת ההשקעה הדו-צדדית בעסקים קטנים ובינוניים.<ref></ref>

== נציגויות דיפלומטיות ==
* איראן מחזיקה בבוסניה והרצגובינה שגרירות בסרייבו.
* בוסניה והרצגובינה מחזיקה באיראן שגרירות בטהראן.

== קישורים חיצוניים ==

== הערות שוליים ==
נטלי מאסנה

נטלי שרה מאסנה (באנגלית: Natalie Sara Massenet; נולדה ב-13 במאי 1963) היא אשת עסקים בריטית-אמריקאית. היא מייסדת ומנכ"לית חברת האופנה Net-a-Porter.

== חייה ==
נטלי רוני נולדה בלוס אנג'לס למשפחת עיתונאי אמריקאי ודוגמנית בריטית. היא גדלה בפריז ולאחר שהוריה נפרדו, חזרה עם אביה ללוס אנגלס. היא סיימה לימודי ספרות באוניברסיטת קליפורניה בלוס אנג'לס ותקופה מסוימת עבדה כדוגמנית ועיתונאית.

במחצית שנות ה-90 של המאה ה-20 היא עברה ללונדון בה הקימה אתר אינטרנט בתחום האופנה. בשנת 1996 היא התחתנה עם ארנו מאסנה (התגרשו בשנת 2011). בשנת 2010 האתר נמכר תמורת 50 מיליון לירה שטרלינג, אך נטלי מסנה נותרה להיות בין מנהלי החברה. בשנת 2013 החברה העסיקה כ-2600 עובדים ושווי שלה היה כ-350 מיליון לירות.

בשנת 2013 נטלי מסנה החלה לכהן כיושב ראש מועצת האופנה הבריטית והייתה אחראית על ארגון שבוע האופנה ופעילויות נוספות של המועצה לקידום תעשיית האופנה של המדינה. היא עזבה את התפקיד בשנת 2018.

נטלי מאסנה מעורבת ביוזמות שונות בתחום האופנה לרבות חברת "Glossier, חברת אופנה של קלואי קרדשיאן ועוד.

על תרומתה לקידום האופנה היא התקבלה למסדר האימפריה הבריטית בשנת 2009 ובשנת 2016 קודמה לדרגת קצינת המסדר. בשנת 2014 היא נכללה ברשימת 100 אנשים המשפעים של טיים.

==קישורים חיצוניים==
* [https://www.vogue.co.uk/tags/natalie-massenet מידע על נטלי מאסנה]
* [https://www.britishfashioncouncil.co.uk/BFC-Contact-profile/Natalie-Massenet-MBE קורות חיים]

==הערות שוליים==

קטגוריה:אנשי אופנה בריטים
קטגוריה:קצינים במסדר האימפריה הבריטית
קטגוריה:בוגרי אוניברסיטת קליפורניה בלוס אנג'לס
קטגוריה:נשות עסקים בריטיות
קטגוריה:אמריקאים שהופיעו ברשימת טיים 100
קטגוריה:אמריקאיות שנולדו ב-1963
Dendroid

דנדרואיד (באנגלית: Dendroid) היא נוזקה, המשמשת כדלת אחורית ומיועדת לטלפונים סלולרים בעלי מערכת ההפעלה אנדרואיד.

הנוזקה התגלתה לראשונה בשנת 2014 על ידי חברת סימנטק, לאחר שהקוד שלה הודלף והחל להימכר ברשת האפלה תמורת כ-300 דולר<ref></ref><ref></ref>.

כאשר הנוזקה מופעלת באמצעות מכונה וירטואלית היא משנה את אופן הפעילות שלה על מנת להקשות ולהטעות חוקרי אבטחת מידע.

== מאפיינים ==
לאחר ההרצה הראשונית ניתן להריץ פקודות ותהליכי מערכת, להתחבר אל שרת שליטה ובקרה (C&C) ולבצע פעולות שונות באופן מרוחק:
* הקלטת שיחות
* פתיחת אפליקציות
* העלאת תמונות ווידאו
* ביצוע התקפות מניעת שירות
* פתיחת דפדפן האינטרנט
* צפייה בהודעות טקסט
* ביצוע שיחות טלפון
* מחיקת יומני שיחות

== ראו גם ==
* DSploit
*אפליקציית מובייל

== קישורים חיצוניים ==
* [https://www.f-secure.com/v-descs/backdoor_android_dendroid_a.shtml תיאור הנוזקה באתר F-Secure]
* [https://attack.mitre.org/software/S0301/ תיאור הנוזקה באתר Mitre Attack]

== הערות שוליים ==

קטגוריה:תוכנות זדוניות
יחסי לוב–קרואטיה

יחסי לוב-קרואטיה הם היחסים הדו-צדדיים בין קרואטיה ללוב.

== סקירה כללית ==
היחסים הדיפלומטיים בין שתי המדינות כוננו ב-30 במרץ 2000. שתי המדינות חברות באיחוד מדינות הים התיכון.

הרפובליקה הפדרלית הסוציאליסטית של יוגוסלביה (שכללה את קרואטיה) שמרה על יחסים טובים עם לוב בתקופת שלטונו של מועמר קדאפי. קדאפי הגיע ליוגוסלביה ב-1989 לפסגה של המדינות הבלתי-מזדהות.<ref></ref> נשיא קרואטיה סטייפן מסיץ' ערך ביקורים מדיניים בלוב בשנת 2003 ובפברואר, 2008.<ref name="slobodna-2011-02"></ref><ref></ref> ראש ממשלת קרואטיה ידרנקה קוסור ביקרה בלוב בספטמבר 2010.<ref></ref>

== מלחמת האזרחים בלוב ==
הנשיא מסיץ' שמר על יחסים טובים עם מנהיג לוב מועמר קדאפי. עם פרוץ מלחמת האזרחים בלוב בפברואר 2011 הצהיר מסיץ' בפומבי על תמיכה בקדאפי, ולא פסל ביקור נוסף בלוב.<ref></ref> למעלה מ-400 אזרחים קרואטים פונו מהמדינה עד תחילת מרץ.<ref></ref> ממשלת קרואטיה תמכה בהתערבות הצבאית הבינלאומית במלחמה שהחלה בסוף מרץ, וסגרה זמנית את השגרירות בטריפולי.<ref name="index-2011-05"></ref> בסוף מאי דיפלומט לובי בזאגרב מסר הצהרות פומביות התומכות במשטר קדאפי וביקר את קרואטיה על תמיכה בהחלטה 1973 מועצת הביטחון. משרד החוץ הקרואטי ביטל את מעמדו הדיפלומטי של הנציג.<ref name="index-2011-05" /><ref></ref> בסוף יוני קרואטיה הכירה במועצת המעבר הלאומית של לוב.<ref></ref>

== נציגויות דיפלומטיות ==
* קרואטיה מחזיקה בלוב שגרירות בטריפולי.
* לוב מחזיקה בקרואטיה שגרירות בזאגרב.

== הערות שוליים ==
אשתו השמינית של כחול הזקן

אשתו השמינית של כחול הזקן (באנגלית: Bluebeard's Eighth Wife) הוא סרט קולנוע אמריקאי משנת 1938, בהפקתו ובבימויו של ארנסט לוביטש, עם גרי קופר, קלודט קולברט ודייוויד ניבן בתפקידים הראשיים.

התסריט נכתב על ידי צ'ארלס בראקט ובילי ווילדר והוא מבוסס על המחזה La huitième femme de Barbe -Bleue (אשתו השמינית של כחול הזקן) של המחזאי הצרפתי משנת 1921 השם מבוסס על הסיפור כחול הזקן של האחים גרים.

==תקציר העלילה==
מייקל ברנדון (גרי קופר) הוא מיליונר אמריקאי המבלה את חופשתו בריביירה הצרפתית. הוא נכנס לחנות בגדים ומבקש לרכוש רק חלק עליון של פיג'מה. המוכר המפונפן מעביר את הבעיה לכמה דרגים עד לנשיא החברה ותשובתו שלילית. לפתע כנסת לחנות בחורה נאה בשם ניקול (קלודט קולברט) ורוכשת את המכנסיים של הפיג'מה. מייקל מתאהב בה מיד אך היא מסתלקת לא לפני שהיא מודיעה לו שאינה נשואה. היא נותנת לו גם עצה איך להירדם - להקריא את האותיות צ'כוסלובקיה בהיפוך.

ניקול מבלה את זמנה בחוף הרייירה עם ידידה אלברט (דייוויד ניבן).

מייקל חוזר למלון ומוצא שם בחדר המיועד לו את המרקיז דה לואיסל (אדוארד אוורט הורטון) כשהוא לבוש במכנסי הפיג'מה שקנתה לו בתו. מייקל מזהה את המכנסיים האלה ומיד מנסה להתחבב על ידי המרקיז שמסתבר שהוא מרושש. מייקל מסכים לקנות ממנו אמבט מימי לואי ה-14 שלמעשה לא שווה דבר.

כעת יודע מייקל מי היא הבחורה. הוא מוצא אותה בחוף הים ביחד עם אלברט שמסתבר שהוא עובד שלו. אלברט מורחק מיד ומייקל מתחיל עם ניקול עד שהיא מסכימה לבקשתו להתחתן. הקרובים מגיעים לטקס הנישואים ורק אז מגלה לה מייקל שהיא בעצם אשתו השמינית. בתחילה רוצה ניקול לבטל את הנישואים אך היא מיד מתעשתת ומחליטה להתחתן אתו בתנאי שיחתום על הסכם טרום-נישואים שיקנה לה סכום של 100,000 דולר במקרה של גירושין, פי שניים מהסכום ששילם לגרושותיו. מייקל מסכים והם מתחתנים ויוצאים לטיולים ברחבי אירופה.

ניקול מתרחקת ממנו ורוצה לאלף אותו. מייקל רוצה ליישם את שיטתו של פטרוקיו באילוף הסוררת כלומר סטירות ומכות בישבנה אך היא מחזירה לו בהתאם.

לבסוף מביימת ניקול כאילו יש לה מחזר. המחזר הזה הוא ידידה אלברט. מייקל כועס ומסכים לגירושין. ניקול מקבלת 100,000 דולר וכעת היא עשירה.

מייקל מתמוטט נפשית ומאושפז במוסד כשהוא מלובש ב"חולצת משוגעים".

ניקול באה לבקר אותו, היא אומרת לו שהתאהבה בו ממבט ראשון וכי כעת היא עשירה אבל למרות זאת עדיין אוהבת אותו. הוא מחייך, משחרר את עצמו מ"חולצת המשוגעים" ושניהם מתחבקים.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|גרי קופר
|מייקל ברנדון
|מיליונר אמריקאי
|-
|קלודט קולברט
|ניקול זה לואיסל
|
|-
|דייוויד ניבן
|אלברט
|ידיד של ניקול
|-
|אדוארד אוורט הורטון
|מרקיז דה לואיסל
|אבא של ניקול
|}

==קישורים חיצוניים==

* [https://www.youtube.com/watch?v=AJ9U50r_MCY קדימון לאשתו השמינית של כחול הזקן], באתר יוטיוב
* [https://www.tcm.com/tcmdb/title/69247/bluebeards-eighth-wife#overview אשתו השמינית של כחול הזקן], באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטים באנגלית
קטגוריה:סרטי גרי קופר
קטגוריה:סרטי קומדיה אמריקאיים
קטגוריה:סרטי שחור-לבן אמריקאיים
קטגוריה:סרטים מבוססי מחזות
קטגוריה:סרטי פרמאונט
קטגוריה:סרטים רומנטיים
קטגוריה:סרטים אמריקאיים משנת 1938
קטגוריה:סרטי 1938
King's Disease II

King's Disease II הוא אלבום האולפן ה-13 של הראפר האמריקאי נאז. האלבום יצא לאור ב-6 באוגוסט 2021, על ידי חברת התקליטים מאס אפיל רקורדס. הוא משמש כאלבום המשך לאלבום האולפן ה-12 של נאז, King's Disease, שיצא לאור באוגוסט 2020. האלבום מכיל הופעות אורח של אמינם, EPMD, א בוגי ויט דה הודי, YG, לורן היל, צ'ארלי וילסון, בלאסט והיט בוי. בדומה ל-King's Disease, האלבום הופק בפועל על ידי נאז והיט-בוי.<ref></ref>

מספר רב של מגזינים דירגו וסיקרו את האלבום ברשימות סוף שנה של אלבומים. מגזין "בוקר טוב אמריקה" דירג את האלבום ברשימתם "50 האלבומים הטובים ביותר של 2021" במקום ה-17.<ref></ref> ומגזין "אינדפנדנט" דירג את האלבום במקום ה-16 ברשימת "40 האלבומים הטובים ביותר של 2021".<ref></ref> AllMusic כלל את השיר גם ברשימתם "אלבומי ההיפ-הופ הטובים ביותר לשנת 2021",<ref></ref> וה"אלבומי הראפ וההיפ-הופ הטובים ביותר לשנת 2021".<ref></ref>

האלבום קיבל מועמדות בטקס פרסי גראמי ה-64 בקטגוריה אלבום הראפ הטוב ביותר.

==רקע==
נאז הכריז על האלבום לצד שמו, עטיפתו ותאריך צאתו ב-29 ביולי 2021.<ref></ref> הוא שיתף את רשימת הרצועות ב-3 באוגוסט 2021.<ref></ref> הסינגל הראשון שיצא מהאלבום הוא "Rare".<ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2021
קטגוריה:אלבומי נאז
קטגוריה:אלבומים באנגלית
קטגוריה:אלבומים שהופקו על ידי היט-בוי
קטגוריה:אלבומי המשך
קודי דמפס

קודי קופר דמפס (באנגלית: Cody Cooper Demps; נולד ב-2 בדצמבר 1993) הוא כדורסלן אמריקאי מקצועי בליגת העל בכדורסל. הוא משחק בהפועל באר שבע.

== קריירת קולג' ==
דמפס שיחק ארבע עונות בסקרמנטו סטייט הורנטס, והחל את שלוש השנים האחרונות שלו. בעונתו הבכירה הממוצעים שלו למשחק היו 12 נקודות, 4.5 ריבאונדים ו-4.7 אסיסטים.

== קריירה מקצוענית ==
=== רינו ביגורנס/סטוקטון קינגס ===
דמפס חתם עם הסטוקטון קינגס מליגת הפיתוח. בעונתו המקצועית הראשונה, הממוצעים שלו למשחק היו 7.4 נקודות ו-5.5 ריבאונדים. בעקבות העונה שיחק דמפס בקבוצת ליגת הקיץ של סקרמנטו קינגס. הוא חזר לקבוצה, כיום הסטוקטון קינגס, לעונה שנייה. הממוצעים שלו למשחק היו 11.8 נקודות, 4.8 ריבאונדים, 3.3 אסיסטים ו-1.1 חטיפות ב-50 משחקים (פתח ב-42) במהלך העונה הסדירה.

=== סקרמנטו קינגס ===
דמפס חתם עם סקרמנטו קינגס על חוזה ל -10 ימים ב -22 במרץ 2019. הקינגס החזירו אותו לסטוקטון למחרת. הוא הוחזר לסגל הפעיל לאחר שסטוקטון הודחה בפלייאוף ליגת הפיתוח, אך לא שיחק במשחק NBA לפני שפג תוקפו של חוזה בן 10 הימים. לאחר סיום העונה, דמפס הוזמן להשתתף במחנה העילית של ליגת הפיתוח 2019, יחד עם שחקנים מובילים אחרים בליגת הפיתוח.

דמפס נבחר לסגל אינדיאנה פייסרס לליגת הקיץ ב-2019. לאחר סיום ליגת הקיץ, דמפס השתתף בטורניר הכדורסל נאמנות היא אהבה, קבוצה שהוקמה על ידי דמרקוס קאזינס.

=== חזרה לסטוקטון (2019–2020) ===
דמפס חזר לסטוקטון קינגס כדי להתחיל את עונת ליגת הפיתוח 20–2019. הממוצעים שלו למשחק היו 14.4 נקודות, 5.5 ריבאונדים ו-2.6 אסיסטים.

=== ג'י ליג איגנייט (2020) ===
ב־12 בנובמבר 2020 החתימה הג'י ליג איגנייט את דמפס כשחקן ותיק כדי להדריך את הצעירים יותר.

=== הפועל באר שבע (2021-היום) ===
ב־6 באוגוסט 2021 דמפס חתם בהפועל באר שבע לשנתיים.

קטגוריה:כדורסלני הפועל באר שבע
קטגוריה:כדורסלנים אמריקאים
קטגוריה:אמריקאים שנולדו ב-1993
Moustache

Moustache (בעברית: שפם; לעיתים מסוגנן כ-MOUSTACHE) הוא סינגל של להקת הרייב הרוסית ליטל ביג, בהשתתפות הזמרת-יוצרת הישראלית נטע ברזילי. השיר יצא לאור ב-6 באוגוסט 2021, על ידי חברת התקליטים וורנר מיוזיק רוסיה.

== רקע וכתיבה ==
ב-2 באוגוסט 2021 הודיעה הלהקה ברשתות החברתיות על שיתוף הפעולה עם נטע ברזילי, זוכת אירוויזיון 2018, ועל תאריך יציאתו של הסינגל. השיר נכתב על ידי ברזילי, ביחד עם שותפה של ברזילי ליצירה ומנהלה המוזיקלי אבשלום אריאל וסולן הלהקה איליה פרוסיקין.

== וידאו קליפ ==
הווידאו קליפ הרשמי של השיר הועלה לערוץ היוטיוב של ליטל ביג ב-6 באוגוסט 2021. הקליפ בוים על ידי אלינה פאסוק ואיליה פרוסיקין. עלילת הקליפ מתרחשת על חוף ים בעולם סוריאליסטי, בו נשים משופמות נחשבות לפסגת האסתטיקה הנשית. במהלך הסרטון נטע ברזילי וסופיה טאיורסקאיה מחליטות לגלח את שפמה של הזוכה ב"תחרות השפם הטוב ביותר" (בגילומה של השחקנית הרוסייה קטיה ורנבה) כדי לגנוב לה אותו, אולם הן נתפסות לבסוף על ידי המציל בחוף (בגילומו של איליה פרוסיקין).

== ביקורות ==
שקד קראוס, בביקורת באתר פרוגי, העניקה לשיר ביקורת חיוביות וכתבה כי "שיתוף הפעולה המפתיע בין נטע לליטל ביג מתגלה כהצלחה והשיר הזה לגמרי בעל פוטנציאל להיכנס לרשימת הלהיטים הגדולים של הקיץ".

== מיקומי שיא ==

== קישורים חיצוניים ==

== הערות שוליים ==

קטגוריה:שירי נטע ברזילי
קטגוריה:שירים באנגלית
פאל וידור

פאל וידור (במקור ויינר, בהונגרית: Vidor Pál; בודפשט, 22 בפברואר 1909<ref></ref> – מחנה הריכוז בוכנוולד, 1945) היה רב בבודה, מרצה וסופר.

== ביוגרפיה ==
וידור פאל הוא בנם של וידור (ויינר) גזה (1882–1945) עורך דין ושל ארז'בט רייך (1885–1972).<ref></ref> הוא סיים את לימודיו בפקולטה למדעי הרוח של אוניברסיטת פאזמאני פטר (כיום אוניברסיטת אטווש לוראנד) ובבית המדרש לרבנים בבודפשט. בשנת 1932 קיבל תואר דוקטור במדעי הרוח וסמיכה לרבנות במרץ 1934. בספטמבר 1935 נבחר לרב בית הכנסת בדרך ז'יגמונד (כיום בית הכנסת בדרך פרנקל לאו) בקהילת בודה. הוא שם דגש מיוחד על תוכניות לילדים ולנוער ולכן מילא תפקיד חשוב בארגון קבוצות הנוער ובתנועת הצופים של מחלקת התרבות בקהילה היהודית בודה. הוא עצמו השתתף בכמה מפגשים ושימש גם כרב מחנה. הוא ארגן אוניברסיטה פתוחה יהודית, שבמסגרתה הוא עצמו נשא הרצאות רבות. כתביו פורסמו באופן קבוע בכתב העת סקירה יהודית-הונגרית, ב"חיים יהודיים" וכתבי עת אחרים. הוא גורש לשירות העבודה (עבודות כפייה לגברים יהודים במסגרת הצבא ההונגרי) בשנת 1942 ולאחר מכן גורש למחנה הריכוז בוכנוולד, שם מצא את מותו.

לוח זיכרון נחנך לזכרו בבית הקברות היהודי של אובודה.

== משפחתו ==
אשתו ז'וז'ה קלמן (1912–2003), הייתה מורה ללימודי דת ומורה בתיכון, בתו של הרב הראשי אדן קלמן, איתה התחתן ב-30 באוקטובר 1935 בבודפשט.<ref></ref> בתם אנה וידור (1936)

== כתביו ==
* [https://www.vatera.hu/vidor-pal-a-szombat-konyve-javne-8-judaika-3065200865.html פאל וידור: ספר השבת.] יבנה 8. יודאיקה
* [https://mandadb.hu/tart/kereses?HNDTYPE=SEARCH&name=doc&page=1&_clearfacets=1&_clearfilters=1&fld_compound_target=names&fld_compound=%22Vidor%20Pál%22 אליהו בגלימה-1935]
* [https://mandadb.hu/tart/kereses?HNDTYPE=SEARCH&name=doc&page=1&_clearfacets=1&_clearfilters=1&fld_compound_target=names&fld_compound=%22Vidor%20Pál%22 ההיסטוריה של חוג האימון העצמי של בית המדרש לרבנים בבודפשט-1928]

== לקריאה נוספת ==
* [https://opac.pim.hu/record/-/record/PIMPIM74442;jsessionid=B6025C239910DD88BE0215556B981214 נתוניו בקטלוג המוזיאון הספרותי פטפי]
* [https://mazsihisz.hu/vakbarat/kozossegeink/nagy-elodeink/nagy-elodeink-dr-vidor-pal-rabbi-1909-1944-1945 אבותינו הגדולים: ד"ר] [https://mazsihisz.hu/vakbarat/kozossegeink/nagy-elodeink/nagy-elodeink-dr-vidor-pal-rabbi-1909-1944-1945 הרב פאל וידור (1945-1909)]Mazsihisz.hu
* [http://emlekhely.btk.elte.hu/profile/dr-vidor-pal/ פאל וידור] - אנדרטה (אוניברסיטת אטווש לוראנד)
* [https://axioart.com/tetel/vidor-pal-a-szombat-konyve-_686128?set_lang=en ספר השבת]-With songs, pictures, extracts. Javne könyvek 3. Magyar Zsidók Pro Palesztina Szövetsége Budapest. 152 p.
== הערות שוליים ==

קטגוריה:רבנים הונגרים
קטגוריה:רבנים נאולוגים
קטגוריה:נספי השואה
קטגוריה:בוגרי בית המדרש לרבנים בבודפשט
קטגוריה:אנשי דת יהודים
קטגוריה:בוכנוואלד
קטגוריה:בודפשט: אישים
קטגוריה:יהדות בודפשט
קטגוריה:בוגרי אוניברסיטת אטווש לוראנד בודפשט
קטגוריה:אסירים במחנה הריכוז בוכנוואלד
קטגוריה:נספים במחנות ריכוז והשמדה
קטגוריה:הונגרים שנולדו ב-1909
קטגוריה:הונגרים שנפטרו ב-1945
יחסי בוסניה והרצגובינה – צ'כיה

שגרירות צ'כיה בסרייבו
יחסי בוסניה והרצגובינה–צ'כיה הם יחסי החוץ בין בוסניה והרצגובינה לצ'כיה.

== היסטוריה ==
בוסניה והרצגובינה וצ'כיה היו שתיהן חלק מהאימפריה האוסטרו-הונגרית עד לאחר מלחמת העולם הראשונה, ולאחר מכן הצטרפו יוגוסלביה וצ'כוסלובקיה, אשר היו חברות במסגרת ההסכמה הקטנה. במהלך מלחמת העולם השנייה היו שתי המדינות תחת כיבוש גרמניה הנאצית, ברמה כלשהי, ולאחר המלחמה הוקמו בשתי המדינות משטרים קומוניסטים.

צ'כיה הכירה בעצמאותה של בוסניה והרצגובינה ב-8 בפברואר 1992, היחסים הדיפלומטיים בין בוסניה והרצגובינה לצ'כיה כוננו ב-8 באפריל 1993, והמשלחת הדיפלומטית והקונסולרית של בוסניה והרצגובינה בפראג נפתחה באוקטובר 2005. שתי המדינות משתפות פעולה במגוון תחומים, ובעיקר בתחומי מים ותברואה, חקלאות, יערנות, דיג, אנרגיה, פיתוח סביבתי וממשל. צ'כיה אף תומכת בהצטרפותה של בוסניה והרצגובינה לנאט"ו והאיחוד האירופי.

== נציגויות דיפלומטיות ==
* בוסניה והרצגובינה מחזיקה בצ'כיה שגרירות בפראג.
* צ'כיה מחזיקה בבוסניה והרצגובינה שגרירות בסרייבו.

==קישורים חיצוניים==

== הערות שוליים ==
יחסי אירלנד–לוב

יחסי אירלנד-לוב הם היחסים הדו-צדדיים שבין אירלנד ללוב אשר החלו בשנת 1977.

== תחת שלטון קדאפי ==
תחת שלטונו של מועמר קדאפי (1969–2011) היחסים בין שתי המדינות היו מתוחים עקב תמיכתו של קדאפי בצבא האירי הרפובליקני (IRA). חלק מתמיכתו של קדאפי לכוחות אלו נבע מרצון לנקום על מבצע קניון אל דוראדו בשנת 1986.<ref></ref><ref>RTÉ Documentary: The Navy.</ref><ref></ref> בסוף 1987 עצרו הרשויות הצרפתיות את ה-"MV Eksund", ספינת סוחר שהעבירה משלוח לובי של נשק במשקל 150 טון ל-IRA.<ref></ref> בשיא הסכסוך בצפון אירלנד שלוש ספינות איריות יירטו ספינה הנושאת נשק מלוב ל-IRA.<ref></ref> בשנים 1984–1987 שלחה לוב ל-IRA כ-1,000 רובי AK-47 ושש טונות של סמטקס, לצד כלי נשק אחרים. משלוח זה הבטיח עד המשכו של הסכסוך עד סיומו בשנת 1998.<ref></ref> בשנת 1976 קדאפי הכריז בפומבי על תמיכתו ב-IRA, כנקמה נגד הבריטים.<ref name="leedavis182"></ref> לאחר הפיגועים בנמלי התעופה של וינה ורומא בדצמבר 1985, שבהם נהרגו 19 ונפצעו 140, קדאפי ציין כי ימשיך לתמוך ב-IRA כל עוד מדינות אירופה יתנגדו לשלטונו.<ref name="St%252E%2520John"></ref> שר החוץ של לוב כינה גם את מעשי הטבח "מעשי גבורה".<ref name="Seale245">Seale, Patrick (1992). Abu Nidal: A Gun for Hire. Hutchinson. p. 245.</ref>

== נציגויות דיפלומטיות ==
* אירלנד מיוצגת בלוב באמצעות שגרירותה ברומא, איטליה.
* לוב מיוצגת באירלנד באמצעות שגרירותה בלונדון, בריטניה.

== קישורים חיצוניים ==

== הערות שוליים ==
יחסי ברזיל–לבנון

יחסי ברזיל–לבנון הם היחסים הדו-צדדיים בין ברזיל ולבנון.

== סקירה כללית ==
כיום חיים בברזיל בערך 7–10 מיליון אזרחים ממוצא לבנוני.<ref name="Bilateral"></ref> שתי המדינות חברות בארגון G77 ובאומות המאוחדות.
בול לציון יחסי ברזיל ולבנון
בשנת 1877 ביקר הקיסר הברזילאי פדרו השני בביירות, שהייתה אז חלק מהאימפריה העות'מאנית.<ref name="google"></ref> המהגרים הלבנונים הראשונים שהגיעו לברזיל היו בשנת 1882, כשרובם נוצרים מרונים מהר הלבנון.<ref name="dailystar"></ref> בשנת 1920 פתחה ברזיל קונסוליה בביירות על מנת להקל על ההגירה העות'מאנית (לבנונית) לברזיל. עד 1914 היגרו לברזיל מעל 60,000 לבנונים.<ref name="Diaspora"></ref> באוקטובר 1945 קיבלה לבנון את עצמאותה מצרפת ובנובמבר 1945 הכירה ברזיל בלבנון וכוננה איתה יחסים דיפלומטיים.

בשנת 1954 ערך נשיא לבנון כמיל שמעון ביקור רשמי בברזיל, והפך לראש המדינה הלבנוני הראשון שביקר במדינה. באותה שנה, שתי המדינות פתחו שגרירויות בבירות שתיהן. בין שתי מלחמות העולם התרחש גל שני שלהגירה מלבנון לברזיל. גל ההגירה האחרון התקיים במהלך מלחמת האזרחים בלבנון (1975–1990).

מאז 2011 ברזיל שולחת כוחות ליוניפי"ל ומחזיקה כיום 1,288 חיילים ושליחים במדינה.<ref name="un"></ref>

== ביקורים מדיניים ==
* סגן נשיא ברזיל מישל טמר (2011)
* נשיא לבנון כמיל שמעון (1954)
* ראש ממשלת לבנון רפיק אל-חרירי (1995, 2003)
* הנשיא אליאס הראווי (1997)
* ראש הממשלה נג'יב מיקאתי (2005)
* הנשיא מישאל סולימאן (2010)

== הסכמים ==
שתי המדינות חתמו על מספר הסכמים הדדיים, ובהם מזכר הבנות בנושא התייעצויות פוליטיות; הסכם על ויתור ויזה לאזרחים המחזיקים בדרכונים דיפלומטיים והסכם להארכת תוקף תיירות וויזת עסקים בדרכונים רגילים.

== סחר ==
בשנת 2018 הסתכם הסחר בין ברזיל ולבנון בכ-298 מיליון דולר.<ref>[https://dcomercio.com.br/categoria/negocios/acsp-busca-facilitar-comercio-entre-libano-e-o-mercosul ACSP busca facilitar comércio entre Líbano e o Mercosul (in Portuguese)]</ref> הייצוא העיקרי של ברזיל ללבנון כלל: בשר, קפה, סוכר, מטוסים ומכוניות. הייצוא העיקרי של לבנון לברזיל כלל דשן ועופרת.<ref name="Trade"></ref> לבנון היא שותפת הסחר ה-77 בגודלה של ברזיל בעולם.<ref name="Trade" />

== נציגויות דיפלומטיות ==
* ברזיל מחזיקה בלבנון שגרירות בביירות.<ref>[http://beirute.itamaraty.gov.br/pt-br/ Embassy of Brazil in Beirut]</ref>
* לבנון מחזיקה בברזיל שגרירות בברזיליה וקונסוליות כלליות בריו דה ז'ניירו ובסאו פאולו.<ref>[http://www.brasilia.mfa.gov.lb/brasilia/portuguese/home Embassy of Lebanon in Beirut]</ref>

== קישורים חיצוניים ==

 
== הערות שוליים ==
יחסי אלבניה–צ'כיה

יחסי אלבניה–צ'כיה הם יחסי החוץ בין אלבניה לצ'כיה.

== סקירה כללית ==
שתי המדינות כוננו יחסים דיפלומטיים ב-5 ביולי 1922. לאחר מלחמת העולם השנייה הוקמו בשתי המדינות משטרים קומוניסטיים. שתי המדינות היו חברות בברית ורשה, אולם בשנת 1968 פרשה אלבניה מהברית בשל יריבותה עם ברית המועצות.

שתי המדינות חברות ב-OSCE ובנאט"ו. כמו כן אלבניה היא מועמדת להצטרפות ל וצ'כיה היא חברה באיחוד האירופי.

== נציגויות דיפלומטיות ==
* אלבניה מחזיקה בצ'כיה שגרירות בפראג.
* צ'כיה מחזיקה באלבניה שגרירות בטירנה.<ref>[http://www.mzv.cz/tirana/en/about_the_embassy/index_1.html Embassy of Czech Republic in Albania]</ref>

== קישורים חיצוניים ==

== הערות שוליים ==

ימין
קרלוס ארתור נוזמן

קרלוס ארתור נוזמן (נולד ב-17 במרץ 1942) הוא עורך דין יהודי ברזילאי, שחקן כדורעף לשעבר. שיחק בשנים 1957–1972 וייצג את נבחרת ברזיל בכדורעף בין השנים 1962 ל־1968. היה חלק מנבחרת הכדורעף הברזילאית הראשונה באולימפיאדת טוקיו (1964), כשהספורט הופיע לראשונה במשחקים האולימפיים. מאוחר יותר הפך למנהל התאחדות הכדורעף הברזילאית (CBV) והוועד האולימפי הבינלאומי (IOC). נוזמן היה המוביל בהצעה לארח את המשחקים האולימפיים בריו דה ז'ניירו, שאכן מומשה באולימפיאדת ריו דה ז'ניירו (2016), ולאחר מכן מונה לראש הוועדה המארגנת של המשחקים האולימפיים והפראלימפיים ריו 2016.

==קורות חיים==
נוזמן נולד בשנת 1942 בריו דה ז'ניירו למשפחה יהודית. הורי הוריו היו מהגרים יהודים-רוסיים<ref></ref>. נוזמן היה נשיא התאחדות הכדורעף הברזילאי (CBV) במשך עשרים שנה (1975–1995), תקופה שבה הנבחרות הלאומיות הצטיינו ברמה הבינלאומית<ref></ref>. מאז 1995, נוזמן נשיא הוועד האולימפי הברזילאי (COB) וחבר בוועד האולימפי הבינלאומי (IOC), ובארגון הספורט הפאן אמריקאי (PASO).

בשנת 2011 נוזמן קיבל אזרחות רוסית<ref></ref>.

נוזמן כיהן כראש הוועדה המארגנת של אולימפיאדת ריו, והיה גם היה מנהיג ההצעה המוצלחת של ריו לאולימפיאדת הקיץ 2016. הוא הוכנס להיכל התהילה של הכדורעף בשנת 2007<ref></ref><ref></ref>. ב־5 בספטמבר 2017 התקיימה בריו דה ז'ניירו יוזמה חדשה של מבצע שטיפת מכוניות, בשם "משחק לא הוגן": נוזמן מואשם כי שיחד את הוועד האולימפי הבינלאומי כדי לבחור בעיר כביתה של אולימפיאדת הקיץ 2016<ref></ref>.

=== אוקטובר 2017- מעצר וחקירה ===
ב־5 באוקטובר 2017 נוזמן נעצר בגלל חקירה של תוכנית רכישת קולות להבאת האולימפיאדה לריו דה ז'ניירו. כחבר כבוד בוועד האולימפי הבינלאומי, הוא הועבר לחקירה בספטמבר 2017 על ידי הרשויות הברזילאיות והצרפתיות, והם אומרים שהוא אישיות מרכזית בהעברת 2 מיליון דולר ללמין דיאק, חבר IOC לשעבר, מסנגל שעזר לאבטח קולות כאשר ריו נבחרה על ידי IOC בשנת 2009<ref></ref>.

== קישורים חיצוניים ==

* 

== הערות שוליים ==

קטגוריה:מעוטרי המסדר האולימפי
קטגוריה:אולימפיאדת ריו דה ז'ניירו (2016)
קטגוריה:ספורטאים יהודים ברזילאים
קטגוריה:חברי הוועד האולימפי הבין-לאומי
קטגוריה:עורכי דין יהודים
קטגוריה:ברזילאים שנולדו ב-1942
יחסי אפגניסטן–טג'יקיסטן

יחסי אפגניסטן–טג'יקיסטן הם היחסים הדו-צדדיים שבין האמירות האיסלאמית של אפגניסטן לרפובליקה של טג'יקיסטן שהחלו בשנת 1992.

== סקירה כללית ==
האזורים של שתי המדינות היו חלק מטריטוריה אחת לאורך ההיסטוריה. לאחר הסכם ידידות שנחתם בשנת 1750 בין אחמד שאה דוראני מאפגניסטן למוחמד מוראד בק מבוכרה, הפך אמו דריה (נהר האקסוס) לגבול הרשמי של אפגניסטן. השפה הפרסית נמצאת בשימוש נרחב בשתי המדינות, ובאפגניסטן יש מעט יותר טג'יקים מאשר בטג'יקיסטן.<ref></ref>

היחסים הדיפלומטיים המודרניים בין שתי המדינות החלו ב-15 ביוני 1992. פרוץ מלחמת האזרחים הטג'יקיסטנית הפך את היחסים למורכבים יותר מכיוון שרוב הגבול הדרומי של טג'יקיסטן (מחוז ח'תלון) היה שנוי במחלוקת בין כוחות הממשל הטג'יקיים (ושומרי הגבול הרוסים) והאופוזיציה הטג'קית שנתמכה על ידי כוחות איסלאמיים. לפחות 80,000 טג'יקים חיפשו מקלט באפגניסטן במהלך 1992. מנהיגי האופוזיציה הטג'יקים נהנו מתמיכת הממשלה האפגנית והתבססו שם, בעיקר במחוז בדח'שאן.<ref></ref><ref>http://factsanddetails.com/central-asia/Tajikistan/sub8_6a/entry-4858.html</ref> גם מלחמת האזרחים באפגניסטן גרמה לנדידת פליטים בין שתי המדינות, הפעם בכיוון ההפוך.<ref></ref> 

טג'יקיסטן תמכה בהתנגדות הברית הצפונית לטאליבן בתקופה זו - בעוד שמאות אלפי טג'יקים ברחו מאפגניסטן כדי להימלט משלטון החמושים האיסלאמיסטים.<ref name=":0" /> 
[[נשיא אפגניסטן חאמיד כרזאי ונשיא טג'יקיסטן אמומאלי רחמון, עם קרלוס גוטיירז (מזכיר המסחר האמריקאי) בפתיחת הגשר האפגני-טג'יקי בשנת 2007.]]
טג'יקיסטן פתחה את שגרירותה בקאבול כאשר כרזאי עלה לשלטון באפגניסטן. הקונסוליה במזר-י שריף נפתחה גם היא בנובמבר של אותה שנה.<ref name="ru"></ref> באפריל 2005 ערך רחמון ביקור רשמי באפגניסטן.<ref name="ru" /> הקשרים הדיפלומטיים, העסקיים והתרבותיים בין שתי המדינות הולכים ומתרחבים מאז. בטג'יקיסטן יש כ-6,500 אפגנים.<ref></ref> מתוכם כ-500 לומדים באוניברסיטאות שונות בטג'יקיסטן.<ref></ref>

אפגניסטן וטג'יקיסטן חולקות גבול של כ-.<ref name="five"></ref> כיום הגבול המפותל בין שתי המדינות מהווה דאגה גדולה לשתי הממשלות, כמו גם לקהילה הבינלאומית. הגבול הוא נתיב מרכזי להברחת סמים מאפגניסטן לרוסיה ולאירופה, ומאמצע שנת 2009 נראה כי האלימות הקשורה לסמים סביב הגבול הולכת וגוברת, בין היתר בשל המצב הבלתי יציב יותר בפקיסטן.<ref name="five" /><ref></ref>

נתיבי התחבורה בין שתי המדינות (כגון גשר אפגניסטן-טג'יקיסטן) נבנים אט-אט ובעזרת מימון מממשלות חיצוניות.<ref></ref>

בין אפגניסטן לטג'יקיסטן נחתמו מספר הסכמים הנוגעים לאנרגיה. בספטמבר 2007 נחתם הסכם של 500 מיליון דולר ליצירת חיבור אנרגטי מטג'יקיסטן וקירגיזסטן לאפגניסטן. טג'יקיסטן וקירגיזסטן מנסות לפתח את התעשייה ההידרואלקטרית ולמכור אותה לדרום אסיה.<ref></ref>

שתי הממשלות הסכימו גם להקים מפעל הידרואלקטרי של 1,000 מגה-ואט על נהר פאנג'. בנייתו ממומנת על ידי הבנק העולמי, בנק הפיתוח האסייתי והבנק לפיתוח אסלאמי.<ref></ref>

לאחר השתלטות הטליבאן על אפגניסטן בפעם השנייה, מנהיגי אופוזיציה אפגניים רבים כמו מפקד עמק פאנג'שיר, אחמד מסעוד, ברחו לטג'יקיסטן.<ref name=":0"></ref> 

== נציגויות דיפלומטיות ==
* אפגניסטן מחזיקה בשגרירות בדושנבה ובקונסוליה בחורוג. שגריר אפגניסטן הנוכחי בטג'יקיסטן הוא מוחמד זהיר אגבר.<ref></ref>
* טג'יקיסטן מחזיקה שגרירות בקאבול וקונסוליה במזאר-י שריף שגריר טג'יקיסטן הנוכחי באפגניסטן הוא שרופידין אימם.<ref></ref>

== קישורים חיצוניים ==

== הערות שוליים ==
רמקין

שני סגנונות של רמקין
רמקין (נקראת גם ראמקין; בצרפתית: Ramequin) היא קערה קטנה העשויה מפלסטיק, נירוסטה, חרסינה או זכוכית, המשמשת לבישול ולהגשת מנות שונות.

צורתה של הקערה היא לרוב עגולה, אך ניתן למצוא את הרמקין גם בצורת פרחים, לבבות וכוכבים.

הקערה נועדה, בדרך כלל, לשמש ככלי נגד אש וטמפרטורות גבוהות, משום שהיא משמשת לעיתים קרובות בתנורים, או במקרה של קרם ברולה, חשופה לאש.

== שם ==
המונח נגזר מהרמקין הצרפתי, מאכל על בסיס גבינה או בשר הנאפה בתבנית קטנה. המונח הצרפתי נגזר מהרמקן ההולנדי, מאכל העשוי מבשר איל ופירושו הוא טוסט או בשר טחון קלוי.

== שימוש ==
עם קיבולת רגילה של כ-50–250 מיליליטר, הרמקין משמשת בדרך כלל להכנה והגשה של מנות אישיות ממגוון מנות. המאכלים בהם משתמשים הכי הרבה ברמקין הם קרם ברולה, מרק בצל צרפתי, עוגת שוקולד, מנטה, גבינות או ביצים, מקרוני וגבינה, לזניה, שרימפס, גלידה, סופלה, קוקוסים אפויים וצדפות. הרמקין משמשת גם להגשת קישוטים ותבלינים לצד מנה ראשונה.

==קישורים חיצוניים==

קטגוריה:כלי בישול
קטגוריה:כלי הגשה
קטגוריה:כלי עבודה במטבח
יעקב שטיינהרץ

יעקב שטיינהרץ (בהונגרית: Steinherz Jakab; נאג'פקה, 24 בנובמבר 1856 – סקשפהרוואר, 14 במרץ 1921) היה רב, הרב הראשי הניאולוגי של העיר סקשפהרוואר (עיר של כ-100,000 תושבים).

== ביוגרפיה ==
=== לימודיו ===
בשנת 1877, הפך לסטודנט בבית המדרש לרבנים בבודפשט שנפתח באותה עת. מאמרו הראשון הופיעה בכתב העת סקירה יהודית-הונגרית בשנת 1884. את עבודת הדוקטורט שלו כתב בשנת 1885 על המשורר היהודי האנדלוסי דוּנָשׂ הלוי בֵּן לָבְרָט או בשמו העברי אדונים הלוי. הוא קיבל סמיכה לרבנות ב-18 בפברואר 1885.

שטיינהרץ נבחר לראשונה כמנהיג הקהילה היהודית בנאג'אטאד, שם הקהילה היהודית עברה לזרם הניאולוגי בשנת 1886. הוא הגיש מועמדות במכרז בהצלחה לרבנות בעיר הגדולה סקשפהרוואר בשנת 1889, הגוף הייצוגי הבוחר הצביע עבורו ב-24 בפברואר, ואספת המחוז של הקהילה ב-31 במרץ.

=== סקשפהרוואר ===
חנוכתו בסקשפהרוואר התקיימה ב-29 ביוני 1889 בטקס חגיגי, בברכת נשיא הקהילה דאז, שלמה ורטהיים (1835-1890), ולאחר מכן השיב לברכות כרב שנכנס לתפקידו:
יעקב שטיינרץ בלוח [[בית המדרש לרבנים בבודפשט]]
"עלינו לשנות, לשפר את תנאינו כיום, מכיוון שכוח האמונה נחלש, התבונה השכלית כבר אינה רואה בדתיות האמיתית כדרך הנכונה, הנכדים אינם כמו האבות. (…)

אינני רוצה לפעול בכוח עז, אלא ברוח, בכלי השכנוע. מי שיעקוב אחרי יוכל לקוות לתחיית הדת שכולנו רוצים בה”.

אלה היו דבריו הרשמיים הראשונים בבית הכנסת, לדברי המצטט. הוא הציג תוכנית ואמר בכנות למה לצפות. למעשה, הוא לא מכר "חתול בשק", ובתום לימודיו הצטרף מיד לתנועה הניאולוגית המתהווה.

בסקשפהרוואר, בנוסף לעבודת ההיסטוריה המקומית שלו, הוא מילא תפקיד משמעותי ומכריע. לזכותו נרשמה ההפעלה המחודשת של בית הספר היסודי היהודי שקודמיו סגרו וכ-400 תלמידים הופנו למוסדות עירוניים חילוניים.

חוג החינוך העצמי שייסד בשנת 1913 בשם יהודה הלוי הביע גם את משיכתו של שטיינהולץ ליהדות ספרד.
מצבתו של יעקב שטיינהרץ

יעקב שטיינהרץ סיים את חייו הפוריים והמוערכים בסקשפהרוואר ב -14 במרץ 1921, לאחר מחלה ממושכת. חנוכת מצבתו התרחשה מאוחר יחסית, בשנת 1937. יורשו בתפקיד הרב פאל הירשלר (1907-1944) הספיד אותו.

== ראו גם ==
* [https://or-zse.hu/hacofe/vol7/gergelyanna-steinherz-egyenloseg2013-2.htm אנה גרגיי: תוספות ליצירה הספרותית של הרב הראשי] יעקב שטיינהרץ בסקשפהרוואר = הצופה
*לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/0815.html יעקב שטיינהרץ]

== לקריאה נוספת ==
* יעקב שטיינהרץ: [https://mandadb.hu/tetel/664069/Szekesfehervari_Zsidok_Tortenete ההיסטוריה של יהודי סקשפהרוואר מחזרתם לעיר להווה] (1840-1892). בודפשט 1895, בבית דפוס הספרים של חברת אתנאום
* קינגה פרוימוביץ'. רבני ניאולוגים (קונגרס) ושל סטטוס קוו בהונגריה משנת 1869 ועד היום. מרכז לחקר היהדות באקדמיה ההונגרית למדעים. 2008.
* מור בראון: מבט לאחור על עברו של בית הספר היסודי היהודי בסקשפהרוואר. הודעה על בית הספר היסודי היהודי, חינוך דתי בפיקוח הקהילה היהודית לשנת הלימודים 1895–1996
* ינה פליישמן: 25 שנים לחוג החינוך העצמי בסקשפהרוואר. 10 בדצמבר 1938
* יעקב שטיינרץ: הדים לימי קומרום. שוויון, 5 בספטמבר 1897 7-8. עמ.
* אלאדר פירסט: ד"ר יעקב שטיינהרץ . "שוויון", 26 במרץ 1921, 9-10. עמ.

== קישורים חיצוניים ==

קטגוריה:רבנים הונגרים
קטגוריה:בוגרי בית המדרש לרבנים בבודפשט
קטגוריה:רבנים נאולוגים
קטגוריה:בוגרי אוניברסיטת אטווש לוראנד בודפשט
קטגוריה:הונגרים שנולדו ב-1856
קטגוריה:הונגרים שנפטרו ב-1921